Davlat pensiyalarini tayinlash va toʻlash tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2022-10-14)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2019-yil 28-avgustdagi OʻRQ-558-son va “Psixiatriya yordami koʻrsatish tizimi takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2019-yil 12-sentabrdagi OʻRQ-567-son qonunlariga va Oʻzbekiston Respublikasi Prezidentining “Norma ijodkorligi faoliyatini takomillashtirish konsepsiyasini tasdiqlash toʻgʻrisida” 2018-yil 8-avgustdagi PF-5505-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 2011-yil 8-sentabrdagi 252-son qarori (Oʻzbekiston Respublikasi QT, 2011-yil, 9-son, 75-modda) bilan tasdiqlangan Davlat pensiyalarini tayinlash va toʻlash tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiyot va sanoat vaziri J.A. Qoʻchqorov zimmasiga yuklansin. 1. 2-bandga quyidagi mazmundagi xatboshi qoʻshilsin: “qaydnoma — pensioner va nafaqa oluvchining familiyasi, ismi va otasining ismi, yashash joyi, pasport maʼlumotlari, pensiya va nafaqa toʻlov muddati hamda summasiga doir maʼlumotlar aks ettirilgan, pensiya va nafaqa toʻlovi uchun pensiyani yetkazib berish (topshirish) yuklangan tashkilot va tijorat banki filialiga taqdim etiladigan hujjat”. 2. Quyidagi mazmundagi 81-band qoʻshilsin: “81. Manzil-koloniyalarda jazoni oʻtayotgan, ozodlikdan mahrum etishga hukm qilingan shaxslarga pensiya tayinlash (qayta hisoblash, tiklash, pensiyaning bir turidan boshqa turiga oʻtkazish) toʻgʻrisidagi ariza bevosita manzil-koloniya joylashgan erdagi Pensiya jamgʻarmasi boʻlimiga beriladi. Shaxsning pensiya tayinlash (qayta hisoblash, tiklash, pensiyaning bir turidan boshqa turiga oʻtkazish) toʻgʻrisidagi arizasi manzil-koloniya maʼmuriyati tomonidan manzil-koloniya joylashgan erdagi Pensiya jamgʻarmasi boʻlimiga beriladi. Pensiya tayinlash (qayta hisoblash) toʻgʻrisidagi arizaga ish stajiga oid maʼlumotlar qoʻshimcha ravishda taqdim etiladi. Pensiya jamgʻarmasi boʻlimi: shaxsning ish stajiga oid maʼlumotlar asosida pensiya tayinlash (qayta hisoblash) uchun zarur boʻlgan ushbu Nizomning 12 — 14-bandlarida koʻrsatilgan hujjatlarni toʻplashda amaliy yordam koʻrsatadi; pensiya toʻlovini tiklash yoki davom ettirish toʻgʻrisidagi arizaga asosan pensiya yigʻmajildini Pensiya jamgʻarmasining tegishli tuman (shahar) boʻlimidan talab qilib oladi”. 3. Quyidagi mazmundagi 181-band qoʻshilsin: “181. Manzil-koloniyalarda jazoni oʻtayotgan, ozodlikdan mahrum etishga hukm qilingan shaxsning pasporti (istiqomat uchun berilgan guvohnoma) nusxasi manzil-koloniya maʼmuriyati tomonidan manzil-koloniya joylashgan erdagi Pensiya jamgʻarmasi boʻlimiga beriladi”. 4. 157-band quyidagi tahrirda bayon qilinsin: “157. Pensiyalar komissiyaning qarorida koʻrsatilgan miqdor hamda muddatlardan kelib chiqib toʻlanadi. Ishlamaydigan pensionerlarga pensiya yashash joyi boʻyicha Pensiya jamgʻarmasi boʻlimlari tomonidan pensiyani yetkazib berish (topshirish) yuklangan tashkilot yoki pensionerning xohishiga koʻra pul mablagʻlarini fuqarolarning depozit hisob raqamlariga naqd pulsiz oʻtkazish yoʻli bilan tijorat bankining filiali orqali toʻlanadi. Ishlamaydigan shaxsga pensiya va nafaqa toʻlovi shakli ushbu Nizomga 16-ilovaga muvofiq shakldagi arizaga asosan aniqlanadi. Shaxsning tanlovi boʻyicha unga toʻlanishi lozim boʻlgan pensiya summasi, bir vaqtning oʻzida pensiya toʻlovining bir nechta shaklidan foydalangan holda amalga oshirilishi mumkin. Toʻlov shakli shaxs tegishli ariza bilan murojaat etgan yoki mehnat shartnomasi bekor qilinganligi toʻgʻrisidagi buyruqdan koʻchirmani (bajarilgan ishlar dalolatnomasini) taqdim etgan oydan keyingi oyning birinchi kunidan boshlab oʻzgartiriladi yoki tiklanadi. Manzil-koloniyalarda jazoni oʻtayotgan, ozodlikdan mahrum etishga hukm qilingan shaxslarga pensiya toʻlovi Pensiya jamgʻarmasi boʻlimlari tomonidan manzil-koloniya maʼmuriyati orqali mahkumlarning shaxsiy hisobvaraqlariga naqd pulsiz oʻtkazish yoʻli bilan amalga oshiriladi. Manzil-koloniya maʼmuriyati har oyning 1-sanasiga qadar joriy oy uchun manzil-koloniyada jazoni oʻtayotgan, ozodlikdan mahrum etishga hukm qilingan shaxslarga pensiyalar toʻlovi uchun mablagʻlarni olishga ushbu Nizomga 17-ilovaga muvofiq shakl boʻyicha talabnomani manzil-koloniya joylashgan erdagi Pensiya jamgʻarmasi boʻlimiga taqdim etadi”. 5. Quyidagi mazmundagi 1571 va 1572-bandlar qoʻshilsin: “1571. Pensiyalarni bank plastik kartochkalari orqali toʻlash uchun mablagʻlarni oʻtkazish Pensiya jamgʻarmasi boʻlimlari tomonidan axborot tizimi orqali elektron shaklda taqdim etilgan toʻlov topshiriqnomasi va qaydnoma asosida amalga oshiriladi. Haqiqatda moliyalashtirilgan mablagʻlar toʻlov topshiriqnomasi va qaydnoma elektron shaklda taqdim etilgan kundan boshlab keyingi ish kunidan kechiktirmasdan xizmat koʻrsatuvchi tijorat banki filiali tomonidan pensioner yoki nafaqa oluvchi uchun ochilgan 22617 — “Pensionerlarning plastik kartochkalari boʻyicha majburiyatlari” hisobvaragʻiga kirim qilinadi. 1572. Toʻliq boʻlmagan oy kunlari uchun pensiya toʻlovi summasi quyidagi tartibda aniqlanadi: tayinlangan pensiya summasi tegishli oyning kalendar kunlari soniga boʻlish yoʻli bilan bir kun uchun toʻlov summasi aniqlanadi; bir kun uchun toʻlov summasi pensiya toʻlovi amalga oshirilishi lozim boʻlgan tegishli oyning kalendar kunlari soniga koʻpaytiriladi.”. 6. Quyidagi mazmundagi 1581 — 1585-bandlar qoʻshilsin: “1581. Pensiya va nafaqalarni tayinlash guruhi inspektori har oyning 25-sanasiga qadar komissiya qarori qabul qilingan va keyingi toʻlov oyi qaydnomalariga kiritilishi lozim boʻlgan pensiya yigʻmajildlarini pensiya va nafaqalar toʻlovi monitoring guruhiga (keyingi oʻrinlarda monitoring guruhi deb ataladi) taqdim etadi. Bunda taqdim etilgan hujjatlar Pensiya va nafaqalar toʻlovi monitoringi guruhiga taqdim etilgan hujjatlarni roʻyxatga olish kitobiga qayd qilinishi lozim. 1582. Qaydnomalar quyidagi tartibda shakllantiriladi: asosiy qaydnomalar — pensiya va nafaqalar, vafoti munosabati bilan olinmay qolingan pensiya va nafaqalar, bola tugʻilganda beriladigan bir martalik nafaqa, xodimlarga ularning mehnat vazifalarini bajarish bilan bogʻliq holda jarohatlanishi, kasb kasalliklariga chalinishi yoki salomatlikning boshqa xil shikastlanishi tufayli yetkazilgan zararni qoplash, pensiya va nafaqalardan aliment va jarimalar, kompensatsiya va qonun hujjatlarida nazarda tutilgan boshqa toʻlovlarni toʻlash boʻyicha toʻlov oyi uchun bir marotaba; qoʻshimcha qaydnomalar — dafn marosimi uchun nafaqa, Oʻzbekiston Respublikasidan tashqarisiga koʻchib ketish oldidan 6 oy avval beriladigan pensiya toʻlovi tayinlangan kunda. 1583. Monitoring guruhi inspektori tomonidan qaydnomalar axborot tizimida pensiyani yetkazib berish (topshirish) yuklangan tashkilot va tijorat banklari filiallari boʻyicha alohida har bir mahalla fuqarolar yigʻini va tijorat banki filiali kesimida shakllantiriladi. 1584. Qaydnomalar: pensiyani yetkazib berish (topshirish) yuklangan tashkilot uchun — har toʻlov oyining 2-sanasiga qadar shakllantiriladi va 3-sanasiga qadar taqdim etiladi; tijorat banklari filiallari uchun — har toʻlov oyining 3-sanasiga qadar shakllantiriladi va 4-sanasiga qadar axborot tizimi orqali taqdim etiladi. Qaydnomalarni shakllantirish hamda taqdim etishning soʻnggi kuni dam olish yoki bayram (ish kuni boʻlmagan) kunlariga toʻgʻri kelgan hollarda keyingi ish kuni muddatning soʻnggi kuni deb hisoblanadi. 1585. Tijorat banki filiallari har oyda pensionerlarning bank plastik kartochkalariga mablagʻlar oʻz vaqtida kirim qilinishini taʼminlashlari lozim. Pensionerning bank plastik kartochkalariga mablagʻlar kirim qilingan sana pensiya toʻlangan sana deb hisoblanadi. Pensionerning bank plastik kartochkasiga mablagʻlar pensioner vafot etgan sanadan soʻng kirim qilingan hollarda Pensiya jamgʻarmasi boʻlimlari mablagʻlarni Pensiya jamgʻarmasi hisobvaragʻiga vafot etgan pensionerning hisobvaragʻidagi qoldiq mablagʻlar hisobidan qaytarish toʻgʻrisida tegishli tijorat banklari filiallariga rasmiy xat yuborish orqali qaytarish choralarini koʻradi”. 7. 160-bandning ikkinchi xatboshidagi “ruhiy kasallar” soʻzlari “ruhiy holati buzilgan shaxslar” soʻzlari bilan almashtirilsin. 8. 168-bandda: a) birinchi xatboshidagi “ruhiy bemorlar” soʻzlari “ruhiy holati buzilgan shaxslar uchun” soʻzlari bilan almashtirilsin; b) ikkinchi xatboshidagi “ruhiy bemorlar” soʻzlari “ruhiy holati buzilgan shaxslar” soʻzlari bilan almashtirilsin. 9. 170-band quyidagi tahrirda bayon qilinsin: “170. Pensiya oluvchi shaxs Oʻzbekiston Respublikasi doirasida doimiy yashash uchun boshqa tuman (shahar)ga koʻchgan taqdirda, manzil-koloniyalarda jazoni oʻtayotganda yoki manzil-koloniyadan ozod etilganda, pensiya hujjatlar yigʻmajildi pochta orqali pensionerning yangi yashash joyi yoki manzil-koloniya joylashgan erdagi Pensiya jamgʻarmasi boʻlimiga yuboriladi yoxud pensionerning qoʻliga beriladi. Pensiya oluvchi shaxs bir tuman (shahar) hududida, shuningdek, Oʻzbekiston Respublikasi hududi doirasida boshqa tuman (shahar)ga doimiy yashash uchun koʻchib ketganda pensiya avvalgi yashash joyi boʻyicha shaxs roʻyxatdan chiqarilgan oyning oxirigacha toʻlanadi. Ushbu holatda pensiyani toʻlash pensiya hujjatlar yigʻmajildi olingandan keyin pensiya oluvchi shaxsning yangi yashash joyi boʻyicha Pensiya jamgʻarmasi boʻlimi tomonidan davom ettiriladi. Bunda pensiyani toʻlash uning oldingi yashash joyi boʻyicha pensiyani toʻlash toʻxtatilgan vaqtdan boshlab, biroq u hisobga qoʻyish maqsadida murojaat etganidan oldingi oʻn ikki oydan oshmagan davr uchun davom ettiriladi”. 10. 172-bandda: a) toʻrtinchi xatboshiga “(manzil-koloniyalarda jazoni oʻtayotgan shaxslar bundan mustasno)” soʻzlari qoʻshilsin; b) beshinchi xatboshidagi “ruhiy bemorlar” soʻzlari “ruhiy holati buzilgan shaxslar uchun” soʻzlari bilan almashtirilsin; v) oʻn ikkinchi xatboshiga “ozodlikdan mahrum etish joylarida” soʻzlaridan keyin “(manzil-koloniyalardan tashqari)” soʻzlari qoʻshilsin; g) quyidagi mazmundagi oʻn uchinchi xatboshi qoʻshilsin: “Pensiya toʻlashni tiklash komissiya qaroriga asosan amalga oshiriladi”. 11. Quyidagi mazmundagi 1921 — 19212-bandlar qoʻshilsin: “1921. Qaydnomalar yuborish, shuningdek, yuridik shaxslardan pensiya va nafaqalar toʻlovlariga Pensiya jamgʻarmasidan mablagʻlar olish boʻyicha talabnomalar qabul qilish yakunlangandan soʻng mablagʻlarga ehtiyojni aniqlash, buxgalteriya hisobi va hisoboti sektori (bosh buxgalter) tomonidan ushbu Nizomga 18 va 19-ilovalarga muvofiq shakl boʻyicha joriy toʻlov oyiga talabnomalar tuziladi hamda Pensiya jamgʻarmasi boʻlimining pensiya va nafaqa toʻlovi uchun qaydnomalar va talabnomalarni oʻrganish boʻyicha ishchi guruhiga (keyingi oʻrinlarda Pensiya jamgʻarmasi boʻlimi ishchi guruhi deb ataladi) koʻrib chiqish uchun taqdim etiladi. Pensiya jamgʻarmasi boʻlimi ishchi guruhi quyidagi tarkibda tuziladi: boʻlim boshligʻi — ishchi guruh rahbari; boʻlim boshligʻi oʻrinbosari, bosh buxgalter, monitoring guruhi hamda pensiya va nafaqalarni tayinlash guruhi rahbarlari — ishchi guruh aʼzolari. Pensiya jamgʻarmasi boʻlimi shtat jadvalida mazkur lavozimlar boʻlmagan yoki vakant lavozim mavjud boʻlgan taqdirda, ishchi guruhi tarkibiga ushbu lavozim boʻyicha tegishli vazifalarni bajarish yuklangan xodim kiritiladi. Bunda joriy toʻlov oyi uchun talabnomaga dafn marosimi uchun nafaqa va Oʻzbekiston Respublikasidan tashqariga koʻchib ketgunga qadar oldindan beriladigan 6 oylik pensiya toʻlovlariga rejalashtirilayotgan, ammo ular boʻyicha oldingi toʻlov oyida haqiqatda toʻlangan mablagʻlardan kam boʻlmagan summa kiritiladi. 1922. Talabnomalar joriy oyning 13-sanasidan kechiktirilmay Pensiya jamgʻarmasi boʻlimi boshligʻi (uning vazifasini bajaruvchi) tomonidan axborot tizimida tasdiqlanadi. 1923. Pensiya va nafaqa toʻloviga tuzilgan talabnomalar Pensiya jamgʻarmasi hududiy boshqarmasi ishchi guruhi tomonidan oʻrganiladi (keyingi oʻrinlarda Pensiya jamgʻarmasi boshqarmasi ishchi guruhi deb yuritiladi). Ishchi guruh quyidagi tarkibda tuziladi: boshqarma boshligʻi — ishchi guruh rahbari; boshqarma boshligʻi oʻrinbosari, mablagʻlarni boshqarish va pensiya va nafaqalar toʻlovi monitoringi boʻlimi boshligʻi, bosh buxgalter — ishchi guruh aʼzolari. Koʻrsatib oʻtilgan lavozimlar vakant boʻlgan taqdirda, ishchi guruh tarkibiga tegishli vazifalarni bajarish yuklangan xodim kiritiladi. Jamlanma talabnomalar toʻlov oyining 15-sanasidan kechiktirmasdan Pensiya jamgʻarmasi boshqarmasi boshligʻi (uning vazifasini bajaruvchi) tomonidan axborot tizimida tasdiqlanadi. 1924. Pensiya jamgʻarmasining axborot tizimida tasdiqlangan talabnomalar Pensiya jamgʻarmasining ijro etuvchi apparati, hududiy boshqarmasi va tuman (shahar) boʻlimi tomonidan moliyalashtirish uchun asos hisoblanadi. Pensiya jamgʻarmasi boʻlimi tuzilgan qaydnomalardagi summalarga mos mablagʻlarni pensiyani yetkazib berish (topshirish) yuklangan tashkilot va tijorat banklari filiallarining tegishli hisobvaraqlariga moliyalashtiradi. 1925. Pensiya jamgʻarmasi boʻlimlari tomonidan joriy oyning 15-sanasiga qadar Pensiya jamgʻarmasining hududiy boshqarmalariga talabnomalarni moliyalashtirish uchun pensionerlar va nafaqa oluvchilarning vafoti, koʻchib ketganligi, vaqtincha yoʻqligi va boshqa sabablarga koʻra toʻlanmasdan qaytarilgan pensiya va nafaqalar summalari toʻgʻrisida tezkor maʼlumotni ushbu Nizomga 20-ilovaga muvofiq shaklda taqdim etadilar. Pensiya jamgʻarmasi hududiy boshqarmalari toʻlov oyining 18-sanasiga qadar talabnomalarni moliyalashtirish uchun pensionerlar va nafaqa oluvchilarning vafoti, koʻchib ketganligi, vaqtincha yoʻqligi va boshqa sabablarga koʻra toʻlanmasdan qaytarilgan pensiya va nafaqalar summalari toʻgʻrisida jamlanma tezkor maʼlumotni ushbu Nizomga 20-ilovaga muvofiq shaklda tuzadilar va Pensiya jamgʻarmasining ijro etuvchi apparatiga taqdim etadilar. 1926. Pensiya jamgʻarmasi boʻlimida hisobda turgan pensionerlarning monitoringi har oyda tanlov asosida ushbu Nizomning 1927-bandida nazarda tutilgan tartibda tasdiqlangan grafik asosida oʻtkaziladi. 1927. Har oyning boshida Pensiya jamgʻarmasi boʻlimi boshligʻi (uning vazifasini bajaruvchi)ning buyrugʻi bilan monitoring oʻtkazish grafigi tasdiqlanadi. Ushbu buyruqda Pensiya jamgʻarmasi boʻlimining masʼul xodimlarini koʻcha va uchastkalar boʻyicha biriktirish, ish rejasi (ish kuni tartibini hisobga olib, har xafta kamida 2 kun mobaynida monitoring oʻtkazilishi) va oʻrganish grafigi hamda monitoring oʻtkaziladigan kunda 10 — 30 nafar pensionerlarni qamrab olgan holda monitoringdan oʻtkazish talablari nazarda tutilgan boʻlishi lozim. 1928. Monitoring uchun masʼul har bir pensioner bilan suhbat oʻtkazadi, natijasi boʻyicha ushbu Nizomga 21-ilovaga muvofiq shakldagi monitoring natijalari boʻyicha anketani toʻldiradi. 1929. Monitoring davomida monitoring uchun masʼul quyidagi holatlarni aniqlaydi: pensionerning tirik ekanligi; yashash joyi oʻzgarganligi yoki Oʻzbekiston Respublikasidan tashqariga doimiy yashash uchun koʻchib ketganligi; jazoni ijro etish muassasasida ekanligi; keksalar va nogironligi boʻlgan shaxslarning internat uylarida (pansionatlarida) yashayotganligi; ishonchnoma orqali pensiya toʻlovi toʻgʻri toʻlanayotganligi; pensiya qaydnomada koʻrsatilgan pensionerga shaxsan toʻlanayotganligi. 19210. Monitoring oʻtkazish davomida aniqlangan huquqbuzarlik holatlari boʻyicha monitoring uchun masʼul xodim tomonidan shaxs yoki tegishli fuqarolarning oʻzini oʻzi boshqarish organi vakili ishtirokida dalolatnoma rasmiylashtiradi. 19211. Pensiya jamgʻarmasi boʻlimi monitoring natijasida aniqlangan faktlar yuzasidan tegishli pensiyani yetkazib berish (topshirish) yuklangan tashkilot va tijorat banklari filiallariga kamchiliklarni bartaraf etish, shuningdek, mablagʻlarni tiklashga oid zarur chora-tadbirlarni koʻrish uchun xat (murojaat) yuboradi. Pensiyani yetkazib berish (topshirish) yuklangan tashkilot va tijorat banki filiali kamchiliklarni bartaraf etish va oʻzlashtirilgan mablagʻlarning yoki noqonuniy toʻlangan pensiya summalarining tiklanishi boʻyicha belgilangan tartibda zarur chora-tadbirlar koʻradi. 19212. Pensiya jamgʻarmasi boʻlimi hisobot oyidan keyingi oyning 5-sanasiga qadar gʻaznachilik boʻlinmalari bilan birgalikda ushbu Nizomga 22-ilovaga muvofiq shakldagi pensiya va nafaqalar toʻlovi uchun yoʻnaltirilgan maqsadli subvensiyalar va xarajatlar toʻgʻrisida solishtirma dalolatnomalarni tuzadi hamda Pensiya jamgʻarmasi hududiy boshqarmasiga taqdim etadi. Pensiya jamgʻarmasi hududiy boshqarmasi: Pensiya jamgʻarmasi boʻlimlari va gʻaznachilik boʻlinmalari tomonidan tasdiqlangan pensiya va nafaqalar toʻlovi uchun yoʻnaltirilgan maqsadli subvensiyalar va xarajatlar toʻgʻrisida solishtirma dalolatnomalarning toʻgʻriligini tekshiradi; Gʻaznachilikning Qoraqalpogʻiston Respublikasi, viloyatlar va Toshkent shahri boshqarmalari bilan birgalikda mazkur Nizomga 23-ilovaga muvofiq shakldagi Pensiya jamgʻarmasi boʻlimlariga pensiya va nafaqalar toʻlovi uchun yoʻnaltirilgan maqsadli subvensiyalar va xarajatlar toʻgʻrisida Jamlanma solishtirma dalolatnomalarini tuzadi va joriy oyning 7-sanasidan kechiktirmay Pensiya jamgʻarmasi ijro etuvchi apparatiga taqdim etadi”. 12. 195-banddagi “ruhiy bemorlar” soʻzlari “ruhiy holati buzilgan shaxslar uchun” soʻzlari bilan almashtirilsin. 13. Quyidagi mazmundagi 16 — 23-ilovalar qoʻshilsin: _______yilning ____________ oyi uchun ishlamaydigan fuqarolarga pensiya, kompensatsiya va ijtimoiy nafaqalarni moliyalashtirishga TALABNOMA shu jumladan: Jami Pensiya Pensionerning vafoti munosabati bilan olinmay qolgan pensiya Mehnatda mayiblangan-lik nafaqasi Bolalikdan nogironlarga ijtimoiy nafaqa Pensiya tayinlash uchun zarur boʻlgan ish stajiga ega boʻlmagan qariyalarga va mehnatga layoqatsiz fuqarolarga nafaqalar Bola tugʻilganda bir marotabalik nafaqa Dafn nafaqasi Uy-joy kommunal- toʻlovlar boʻyicha oylik kompensatsiya Un va qolipli non xarid qilish boʻyicha qoʻshimcha xarajatlarni qoplash uchun har oylik kompensatsiya summa soni summa soni summa soni summa soni summa soni summa soni summa soni summa soni summa soni summa ______yilning______ oyida korxona va tashkilotlarga pensiya, kompensatsiya va ijtimoiy nafaqalarni qoplash uchun TALABNOMA Korxonalar soni Jami talab qilingan mablagʻ Ishlovchi pensionerlarga pensiya toʻlovi Uy-joy-kommunal xizmatlar haqini toʻlashlar boʻyicha beriladigan imtiyozlar oʻrniga oylik kompensatsiya Bola tugʻilganda beriladigan bir martalik nafaqa (suyunchi puli) Dafn marosimi uchun toʻlanadigan nafaqa puli 16 yoshgacha nogiron bolalarning ota-on�lariga qoʻshimcha dam olish kunlari haqining toʻlanishi Un va non xaridi uchun kompensatsiya soni summa soni summa soni summa soni summa soni summa soni summa 20_____ yil ____ oyi uchun talabnomalarni moliyalashtirish uchun pensionerlar va nafaqa oluvchilarning vafoti, koʻchib ketganligi, vaqtincha yoʻqligi va boshqa sabablarga koʻra toʻlanmasdan qaytarilgan pensiya va nafaqa summalari toʻgʻrisida TEZKOR MAʼLUMOT T/r Toʻlov turi Joriy toʻlov oyi uchun talabnoma summasi Toʻlanmasdan qaytarilgan pensiya va nafaqalar mablagʻlari summalari Joriy toʻlov oyi uchun mablagʻlarga haqiqiy ehtiyoj 1. 2. ... Monitoring natijalari boʻyicha ANKETA Tuman (shahar) Monitoring oʻtkazilgan sana _____________ T/r Pensioner yoki nafaqa oluvchi F.I.O. Pensiya yigʻmajildi raqami Yashash joyi Pensiyani yetkazib berish (topshirish) yuklangan tashkilot yoki tijorat banki filialiga pensiya va nafaqa toʻlovi boʻyicha eʼtirozlari Pensioner yoki nafaqa oluvchining imzosi 1 2 3 ... Monitoring uchun masʼul _____________________ ________________ (F.I.O.) (imzo) Budjetdan tashqari Pensiya jamgʻarmasi ______________ tumani (shahar) boʻlimi boʻyicha pensiya va nafaqalar toʻloviga yoʻnaltirilgan maqsadli subvensiyalar va xarajatlar toʻgʻrisida SOLIShTIRMA DALOLATNOMA T/r 01.01.__ yil holatiga qoldiq Hisobvaragʻi Hisobvaragʻi nomi Daromad kodi JAMI tushum summasi (qaytarilgan tushumlar ayrilmagan holda) Qaytarilgan tushumlar Xarajat moddasi Jami xarajat summasi (tiklangan mablagʻlar ayrilmagan holda) Tiklangan xarajatlar (qaytarilgan xarajatlar) 01.__.__ yil holatiga qoldiq 1 2 3 4 5 6 7 8 9 10 I. Jami XXX XXX XXX 1 2 ..... Tuman (shahar) Gʻaznachilik boʻlimi boshligʻi Tuman (shahar) Pensiya jamgʻarmasi boʻlimi boshligʻi Tayyorlangan sana_________. Budjetdan tashqari Pensiya jamgʻarmasi _______viloyati boʻlimlariga yoʻnaltirilgan maqsadli subvensiyalar va xarajatlar toʻgʻrisida JAMLANMA SOLIShTIRMA DALOLATNOMA T/r 01.01.__ yil holatiga qoldiq Hisobvaragʻi Hisobvaragʻi nomi Daromad kodi JAMI tushum summasi (qaytarilgan tushumlar ayrilmagan holda) Qaytarilgan tushumlar Xarajat moddasi Jami xarajat summasi (tiklangan mablagʻlar ayrilmagan holda) Tiklangan xarajatlar (qaytarilgan xarajatlar) 01.__.__ yil holatiga qoldiq 1 2 3 4 5 6 7 8 9 10 viloyat boshqarmasi I. JAMI XXX XXX XXX 1 2 3 ... tuman (shahar) boʻlimlari jami II. 0,0 JAMI XXX XXX 0,0 0,0 XXX 0,0 0,0 0,0 1 2 3 ... III. 0,0 XXX XXX 0,0 0,0 XXX 0,0 0,0 0,0 Gʻaznachilik boshqarmasi boshligʻi Pensiya jamgʻarmasi boshqarmasi boshligʻi Tayyorlangan sana_________”.